title: 80/764/EEZ: Odluka Komisije od 8. srpnja 1980. o utvrđivanju popisa tablica i definicija vezanih uz srednja statistička istraživanja područja pod vinovom lozom

text:
               03/Sv. 022

               HR

               Službeni list Europske unije

               31

         31980D0764

               L 213/28

               SLUŽBENI LIST EUROPSKE UNIJE

               08.07.1980.

      ODLUKA KOMISIJE

   od 8. srpnja 1980.
   o utvrđivanju popisa tablica i definicija vezanih uz srednja statistička istraživanja područja pod vinovom lozom
   (80/764/EEZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Uredbu Vijeća (EEZ) br. 357/79 od 5. veljače 1979. o statističkim istraživanjima površina pod vinovom lozom (1), a posebno njezin članak 5. stavak 5. i članak 6. stavak 7.,
   budući da, prema članku 5. stavku 5. Uredbe (EEZ) br. 357/79, države članice moraju podnijeti rezultate srednjih istraživanja u obliku popisa tablica koje se moraju usvojiti u skladu s postupkom utvrđenim u članku 8. te Uredbe;
   budući da, s ciljem osiguranja usklađenosti podataka dobivenih u ovim tablicama, treba utvrditi određene definicije vezane uz srednja istraživanja;
   budući da, prema članku 6. stavku 7. Uredbe (EEZ) br. 357/79, podaci iz članka 6. moraju biti proslijeđeni Komisiji u obliku popisa tablica koje moraju biti usvojene u skladu s postupkom utvrđenim u članku 8. te Uredbe;
   budući da su mjere predviđene u ovoj Odluci u skladu s mišljenjem Stalnog odbora za poljoprivrednu statistiku,
   DONIJELA JE OVU ODLUKU:
   Članak 1.
   Oblik popisa tablica za srednja istraživanja površina pod vinogradima i podataka iz članka 6. Uredbe (EEZ) br. 357/79 jest kako je utvrđeno u Prilogu I.
   Članak 2.
   Definicije koje se odnose na srednja istraživanja jesu kako je utvrđeno u Prilogu II.
   Članak 3.
   Ova je Odluka upućena državama članicama.

      Sastavljeno u Bruxellesu 8. srpnja 1980.

            Za Komisiju

         François-Xavier ORTOLI

            Potpredsjednik

      (1)  SL L 54, 5.3.1979., str. 124.
   PRILOG I.
   TABLICA 5.

      PODRUČJA POD VINSKIM SORTAMA GROŽĐA RAŠČLANJENA PO VRSTAMA PROIZVODNJE I PO KLASI PRINOSA U HEKTARIMA (ha)

               Zemljopisna jedinica

               Sve

               Za proizvodnju kvalitetnih vina proizvedenih na posebnom području

               Ukupno

               Klase prinosa

               I.

               II.

               III.

               IV.

               1.

               2.

               3.

               4.

               5.

               6.

               U proizvodnji

               Nije još u proizvodnji

                   (1)

                   (1)

                   (1)

                   (1)

               Zemljopisna jedinica

               Za proizvodnju ostalih vina

               Ukupno

               Klase prinosa

               I.

               II.

               III.

               IV.

               V.

               7.

               8.

               9.

               10.

               11.

               12.

               U proizvodnji

               Nije još u proizvodnji

                   (1)

                   (1)

                   (1)

                   (1)

                   (1)

         TABLICA 6.

      PROMJENE NA POVRŠINAMA POD VINSKIM SORTAMA GROŽĐA RAŠČLANJENE PO VRSTI PROIZVODNJE I PO KLASAMA PRINOSA TIJEKOM VINOGRADARSKE GODINE 19../…., U HEKTARIMA (ha)

               Stanje na kraju vinogradarske godine
               Promjene po zemljopisnim jedinicama

               Sve

               Za proizvodnju kvalitetnih vina proizvedenih na posebnom području

               Ukupno

               Klase prinosa

               I.

               II.

               III.

               IV.

               1.

               2.

               3.

               4.

               5.

               6.

               Krčeno ili dulje neobrađeno

               Zasađeno

                   (2)

                   (2)

                   (2)

                   (2)

               Presađeno

                   (2)

                   (2)

                   (2)

                   (2)

               Stanje na kraju vinogradarske godine
               Promjene po zemljopisnim jedinicama

               Za proizvodnju ostalih vina

               Ukupno

               Klase prinosa

               I.

               II.

               III.

               IV.

               V.

               7.

               8.

               9.

               10.

               11.

               12.

               Krčeno ili dulje neobrađeno

               Zasađeno

                   (2)

                   (2)

                   (2)

                   (2)

                   (2)

               Presađeno

                   (2)

                   (2)

                   (2)

                   (2)

                   (2)

         TABLICA 7.

      PROIZVODNJA U HEKTOLITRIMA (hl) S POVRŠINA POD VINSKIM SORTAMA GROŽĐA RAŠČLANJENA PO KLASAMA PRINOSA I SREDNJOJ PRIRODNOJ JAČINI ALKOHOLA PROCIJENJENOJ U SKLADU S VRSTOM PROIZVODNJE ZA VINOGRADARSKU GODINU 19../….

               Zemljopisna jedinica

               Za proizvodnju kvalitetnih vina proizvedenih na posebnom području

               Proizvodnja mošta od grožđa ili vina u hl

               Srednja prirodna jačina alkohola u % vol. ili srednja gustoća u ° Oechsle

               Klase prinosa

               I.

               II.

               III.

               IV.

               1.

               2.

               3.

               4.

               5.

               Zemljopisna jedinica

               Za proizvodnju ostalih vina

               Proizvodnja mošta od grožđa ili vina u hl

               Srednja prirodna jačina alkohola u % vol. ili srednja gustoća u ° Oechsle

               Klase prinosa

               I.

               II.

               III.

               IV.

               V.

               6.

               7.

               8.

               9.

               10.

               11.

         TABLICA 8.

      PROCJENJENI PRAVCI RAZVOJA PROIZVODNJE NA POVRŠINAMA POD VINSKIM SORTAMA GROŽĐA PO VRSTI PROIZVODNJE I KLASAMA PRINOSA KROZ VINOGRADARSKE GODINE 19../…. DO 19../….

               Zemljopisna jedinica

               Razlika u proizvodnji (± %) između 19../…. i 19../….

               Za proizvodnju kvalitetnih vina proizvedenih na posebnom području

               Klase prinosa

               I.

               II.

               III.

               IV.

               1.

               2.

               3.

               4.

               Zemljopisna jedinica

               Razlika u proizvodnji (± %) između 19…/…. i 19…/….

               Za proizvodnju ostalih vina

               Klase prinosa

               I.

               II.

               III.

               IV.

               V.

               5.

               6.

               7.

               8.

               9.

      (1)  Neobvezno.

      (2)  Neobvezno.
   PRILOG II.
   U smislu ove Odluke, primjenjuju se sljedeće definicije:

               (a)

               gospodarstvo:
               samostalno vođena tehničko-gospodarska jedinica na kojoj se proizvode poljoprivredni proizvodi;

               (b)

               obrađena površina:
               ukupna površina zemlje pod vinovom lozom, koja se koristi za proizvodnju ili se još ne koristi za proizvodnju, namijenjena proizvodnji grožđa/ili materijala za vegetativno umnažanje vinove loze i podvrgnuta redovitoj obradi da bi dala utrživ proizvod;

               (c)

               površine pod vinskim sortama grožđa za kvaliteta vina proizvedena na posebnom području:
               površine pod vinskim sortama grožđa prikladnim za proizvodnju kvalitetnih vina proizvedenih na posebnom području u skladu s odredbama Uredbe Vijeća (EEZ) br. 338/79 od 5. veljače 1979. (1) i odredbama utvrđenima za provedbu ove Uredbe, kao i s nacionalnim odredbama koje se uvažavaju pri primjeni članka 19. navedene Uredbe;

               (d)

               površine pod vinskim sortama grožđa za ostala vina:
               površine pod vinskim sortama grožđa obrađivanima za proizvodnju vina osim kvalitetnih vina proizvedenih na posebnom području;

               (e)

               vinogradarska godina:
               vinogradarska godina počinje 1. rujna i završava 31. kolovoza;

               (f)

               sorte vinskoga grožđa:
               kako je određeno u Uredbi Vijeća (EEZ) br. 347/79 od 5. veljače 1979. o općim pravilima za klasifikaciju sorata vinove loze (2);

               (g)

               krčenje:
               potpuno uklanjanje svih korijena na površinama zasađenima vinovom lozom;

               (h)

               prekid:
               prestanak redovitih poslova obrade površina zasađenih vinovom lozom kako bi se dobio utrživ proizvod;

               (i)

               sađenje:
               konačna uspostava biljke vinove loze ili njezinih dijelova, cijepljenih ili ne, s ciljem proizvodnje grožđa, ili uspostava matičnog nasada vinove loze za podloge;

               (l)

               pravo na presađivanje:
               pravo na ponovno sađenje vinove loze kao monokulture na površini jednakovrijednoj iskrčenoj, pod uvjetima utvrđenima Uredbom (EEZ) br. 337/79 kroz razdoblje od osam vinogradarskih godina, koje slijede nakon godine tijekom koje je obavljeno propisno prijavljeno krčenje;

               (m)

               presađivanje:
               sadnja vinove loze u skladu s pravom na presađivanje;

               (n)

               novo sađenje:
               sađenje vinove loze koje se ne podudara s definicijom presađivanja navedenom u točki (m).

      (1)  SL L 54, 5.3.1979., str. 48.

      (2)  SL L 54, 5.3.1979., str. 75.


title: 2007/742/EZ: Odluka Komisije od 9. studenoga 2007. o utvrđivanju ekoloških mjerila za dodjelu znaka za okoliš Zajednice za električne, plinske ili apsorpcijske plinske toplinske crpke (priopćeno pod brojem dokumenta C(2007) 5492)  Tekst značajan za EGP

text:
               15/Sv. 26

               HR

               Službeni list Europske unije

               102

         32007D0742

               L 301/14

               SLUŽBENI LIST EUROPSKE UNIJE

         ODLUKA KOMISIJE
   od 9. studenoga 2007.
   o utvrđivanju ekoloških mjerila za dodjelu znaka za okoliš Zajednice za električne, plinske ili apsorpcijske plinske toplinske crpke
   (priopćeno pod brojem dokumenta C(2007) 5492)
   (Tekst značajan za EGP)
   (2007/742/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 1980/2000 Europskog parlamenta i Vijeća od 17. srpnja 2000. o revidiranom sustavu dodjeljivanja znaka za okoliš Zajednice (1), a posebno drugi podstavak njezinog članka 6. stavka 1. i šesti stavak točke 2. njezinog Priloga V.,
   nakon savjetovanja s Odborom Europske unije za znak za okoliš,
   budući da:

               (1)

               Prema Uredbi (EZ) br. 1980/2000 znak za okoliš Zajednice može se dodijeliti proizvodu koji posjeduje karakteristike na temelju kojih može znatno doprinijeti poboljšanjima u pogledu ključnih okolišnih aspekata.

               (2)

               Uredbom (EZ) br. 1980/2000 predviđa se da posebna mjerila za dodjelu znaka za okoliš sastavljena na temelju mjerila koja je izradio Odbor Europske unije za znak za okoliš budu utvrđena po skupinama proizvoda.

               (3)

               Ekološka mjerila kao i s njima povezani zahtjevi u pogledu procjene i verifikacije trebaju vrijediti tri godine.

               (4)

               Mjere predviđene ovom Odlukom u skladu su s mišljenjem Odbora osnovanog u skladu s člankom 17. Uredbe (EZ) br. 1980/2000,

         DONIJELA JE OVU ODLUKU:
   Članak 1.
   Skupina proizvoda „električne, plinske ili apsorpcijske plinske toplinske crpke” obuhvaća toplinske crpke koje energiju prisutnu u zraku, tlu ili vodi mogu koncentrirati u korisnu toplinu koja se isporučuje za grijanje prostora ili za suprotni postupak hlađenja prostora. „Toplinska crpka” je uređaj ili sklop uređaja koji distributeru, trgovcu na malo ili monteru isporučuje proizvođač ili uvoznik. Ta isporuka može i ne mora obuhvaćati isporuku cirkulacijskih crpki na strani ponora ili izvora, međutim za izračun vrijednosti koeficijenta učinkovitosti (COP) cirkulacijskih crpki uvijek se uzima u obzir potrošnja energije prema metodologiji norme EN14511:2004 (ako proizvođač ne može dostaviti podatke, uzima se zadana vrijednost). Za apsorpcijske plinske toplinske crpke primjerena je metodologija u skladu s normom EN12309-2:2000.
   Skupina proizvoda obuhvaća samo električne, plinske ili apsorpcijske plinske toplinske crpke maksimalnog ogrjevnog kapaciteta 100 kW.
   Skupina proizvoda „električne, plinske ili apsorpcijske plinske toplinske crpke” ne obuhvaća sljedeće:

               (a)

               toplinske crpke namijenjene isključivo za dobivanje tople sanitarne vode;

               (b)

               toplinske crpke namijenjene isključivo za ekstrakciju topline iz zgrade i izbacivanje u zrak, tlo ili vodu, čime hlade prostor.

         Članak 2.
   Da bi joj se dodijelio znak za okoliš Zajednice prema Uredbi (EZ) br. 1980/2000, toplinska crpka mora pripadati skupini proizvoda „električne, plinske ili apsorpcijske plinske toplinske crpke” i mora zadovoljavati svako od mjerila utvrđenih u Prilogu ovoj Odluci.
   Članak 3.
   U administrativnu svrhu, skupini proizvoda „električne, plinske ili apsorpcijske plinske toplinske crpke” dodijeljen je kodni broj skupine proizvoda „31”.
   Članak 4.
   Ekološka mjerila za skupinu proizvoda „električne, plinske ili apsorpcijske plinske toplinske crpke” kao i s njima povezani zahtjevi u pogledu procjene i verifikacije vrijede do 9. studenoga 2010.
   Članak 5.
   Ova je Odluka upućena državama članicama.

      Sastavljeno u Bruxellesu 9. studenoga 2007.

            Za Komisiju

         Stavros DIMAS

            Član Komisije

      (1)  SL L 237, 21.9.2000., str. 1.
   PRILOG

      EKOLOŠKA MJERILA

      Ciljevi mjerila

   Ova mjerila imaju za cilj ograničiti utjecaje koje proizvodnja, rad i prestanak radnog vijeka električnih, plinskih ili apsorpcijskih plinskih toplinskih crpki imaju na okoliš. Ona obuhvaćaju:

               —

               učinkovitost grijanja i/ili grijanja/hlađenja zgrada,

               —

               smanjenje utjecaja koje grijanje i/ili grijanje/hlađenje zgrada ima na okoliš,

               —

               smanjenje ili sprečavanje rizika za okoliš i zdravlje ljudi povezanih s uporabom opasnih tvari,

               —

               osiguravanje da se kupcima i monterima toplinskih crpki pružaju točne informacije o toplinskim crpkama i njihovom učinkovitom radu.

         Mjerila su utvrđena na razinama koje promiču označavanje toplinskih crpki koje osigurava slab utjecaj na okoliš.

      Zahtjevi u pogledu procjene i verifikacije

   Za procjenu i verifikaciju toplinskih crpki podnositelj zahtjeva može svrstati toplinske crpke u skupine prema „osnovnim modelima”. Osnovni modeli definirani su jedinicama koje se bitno ne razlikuju u smislu termičke učinkovitosti i funkcije i slične su ili usporedive u pogledu osnovnih komponenata, posebno ventilatora, svitaka, kompresora i motora.
   Posebni zahtjevi u pogledu procjene i verifikacije navedeni su neposredno ispod svakog mjerila.
   Kad je to primjereno, osim metoda i normi navedenih za svako mjerilo mogu se koristiti i druge ispitne metode i norme ako nadležno tijelo koje provodi procjenu primjene smatra da su ekvivalentne.
   Kad se od podnositelja zahtjeva traži da dostavi deklaracije, dokumentaciju, analize, izvješća ispitivanja ili druge dokaze o ispunjavanju mjerila, podrazumijeva se da oni mogu potjecati od podnositelja zahtjeva i/ili njegovih isporučitelja i/ili njihovih isporučitelja itd., prema tome što je primjereno.
   Kad je to primjereno, nadležna tijela mogu zahtijevati dokaznu dokumentaciju i provoditi neovisne verifikacije.
   Nadležnim tijelima preporuča se da kod procjene zahtjeva i praćenja ispunjavanja mjerila vode računa o primjeni priznatih sustava upravljanja zaštitom okoliša, kao što su EMAS ili ISO 14001.
   (Napomena: Ne zahtijeva se provedba tih sustava upravljanja.)
   Osim toga, laboratorijskim ispitivanjem buke i efikasnosti treba ispuniti opće zahtjeve u skladu s normom EN-ISO/IEC 17 025:2005. Laboratorij mora biti neovisan i ovlašten za ispitivanje prema relevantnim ispitnim metodama. Mogu se prihvatiti drugi laboratoriji ako nema saznanja o ovlaštenom laboratoriju za ispitivanje u državi u kojoj je podnositelj zahtjeva smješten. U takvim slučajevima to mora biti laboratorij koji je neovisan i stručan.
   Za informaciju:

      Koeficijent učinkovitosti (COP) je omjer isporučene toplinske snage i utroška električne energije ili plina za određeni izvor i izlaznu temperaturu.

      Omjer energetske efikasnosti (EER) je omjer isporučene rashladne snage i utroška električne energije ili plina za određeni izvor i izlaznu temperaturu.

      Omjer primarne energije (PER) određen je kao: COP × 0,40 (ili COP/2,5) za električne toplinske crpke i kao COP × 0,91 (ili COP/1,1) za plinske ili apsorpcijske plinske toplinske crpke, gdje je 0,40 aktualna prosječna efikasnost proizvodnje električne energije u Europi uključujući gubitke u mreži, a 0,91 je aktualna prosječna efikasnost plina u Europi uključujući gubitke u distribuciji, prema Direktivi 2006/32/EZ Europskog parlamenta i Vijeća od 5. travnja 2006. o efikasnosti korištenja krajnje energije i energetskim uslugama kojom se ukida Direktiva Vijeća 93/76/EEZ (1).
   1.
         Efikasnost u režimu grijanja (COP)

   Efikasnost jedinice toplinske crpke mora biti veća od sljedećih minimalnih zahtjeva u pogledu koeficijenta učinkovitosti (COP) i omjera primarne energije (PER).

               Vrsta toplinske crpke:
               izvor topline/ponor topline

               Vanjska jedinica (°C)

               Unutarnja jedinica (°C)

               Min. COP

               Min. COP

               Min. PER

               Elekrična toplinska crpka

               Plinska toplinska crpka

               zrak/zrak

               Suhi termometar na ulazu: 2
               Mokri termometar na ulazu: 1

               Suhi termometar na ulazu: 20
               Mokri termometar na ulazu: 15 maks.

               2,90

               1,27

               1,16

               zrak/voda

               Suhi termometar na ulazu: 2
               Mokri termometar na ulazu: 1

               Ulazna temperatura: 30
               Izlazna temperatura: 35

               3,10

               1,36

               1,24

               Ulazna temperatura: 40
               Izlazna temperatura: 45

               2,60

               1,14

               1,04

               slana voda/zrak

               Ulazna temp.: 0
               Izlazna temp.: – 3

               Suhi termometar na ulazu: 20
               Mokri termometar na ulazu: 15 max

               3,40

               1,49

               1,36

               slana voda/voda

               Ulazna temp: 0
               Izlazna temp: – 3

               Ulazna temperatura: 30
               Izlazna temperatura: 35

               4,30

               1,89

               1,72

               Ulazna temperatura: 40
               Izlazna temperatura: 45

               3,50

               1,54

               1,40

               voda/voda

               Ulazna temp: 10
               Izlazna temp: 7

               Ulazna temperatura: 30
               Izlazna temperatura: 35

               5,10

               2,24

               2,04

               Ulazna temperatura: 40
               Izlazna temperatura: 45

               4,20

               1,85

               1,68

               voda/zrak

               Ulazna temp: 15
               Izlazna temp: 12

               Suhi termometar na ulazu: 20
               Mokri termometar na ulazu: 15 maks.

               4,70

               2,07

               1,88

               (izvor kruga vode)
               Ulazna temp: 20
               Izlazna temp: 17

               Suhi termometar na ulazu: 20
               Mokri termometar na ulazu: 15 maks.

               4,40

               1,93

               1,76

      Procjena i verifikacija: Ispitivanje se provodi u skladu s normom EN 14 511:2004. Ispitivanje se provodi pod punim kapacitetom dotične toplinske crpke pod uvjetima navedenim u tablici. Dane vrijednosti verificira neovisan ispitni laboratorij ovlašten za navedeno ispitivanje. Toplinske crpke certificirane u programu certifikacije Eurovent ili DACH ili nekom drugom programu koji je nadležno tijelo odobrilo ne treba dodatno ispitivati na dane vrijednosti u neovisnom laboratoriju. Uz zahtjev za procjenu i verifikaciju treba dostaviti izvješće ispitivanja.
   2.
         Efikasnost u režimu hlađenja (EER)

   Ako je toplinska crpka reverzibilna i može hladiti, tada efikasnost jedinice toplinske crpke mora biti veća od sljedećih minimalnih zahtjeva u pogledu omjera energetske efikasnosti (EER) u režimu hlađenja.

               Vrsta toplinske crpke: izvor topline/ponor topline

               Vanjska jedinica (°C)

               Unutarnja jedinica (°C)

               Min. COP

               Min. COP

               Min. PER

               Elekrična toplinska crpka

               Plinska toplinska crpka

               zrak/zrak

               Suhi termometar na ulazu: 35
               Mokri termometar na ulazu: 24

               Suhi termometar na ulazu: 27
               Mokri termometar na ulazu: 19

               3,20

               1,41

               1,3

               zrak/voda

               Suhi termometar na ulazu: 35
               Mokri termometar na ulazu: –

               Ulazna temperatura: 23
               Izlazna temperatura: 18

               2,20

               0,97

               0,9

               Ulazna temperatura: 12
               Izlazna temperatura: 7

               2,20

               0,97

               0,9

               slana voda/zrak

               Ulazna temp.: 30
               Izlazna temp.: 35

               Suhi termometar na ulazu: 27
               Mokri termometar na ulazu: 19 maks.

               3,30

               1,45

               1,3

               slana voda/voda

               Ulazna temp.: 30
               Izlazna temp.: 35

               Ulazna temperatura: 23
               Izlazna temperatura: 18

               3,00

               1,32

               1,2

               Ulazna temperatura: 12
               Izlazna temperatura: 7

               3,00

               1,32

               1,2

               voda/voda

               Ulazna temp: 30
               Izlazna temp: 35

               Ulazna temperatura: 23
               Izlazna temperatura: 18

               3,20

               1,41

               1,3

               Ulazna temperatura: 12
               Izlazna temperatura: 7

               3,20

               1,41

               1,3

               voda/zrak

               Ulazna temp: 30
               Izlazna temp: 35

               Suhi termometar na ulazu: 27
               Mokri termometar na ulazu: 19

               4,40

               1,93

               1,8

      Procjena i verifikacija: Ispitivanje se provodi u skladu s normom EN 14 511:2004; za apsorpcijske plinske toplinske crpke u skladu s normom EN12309-2:2000. Ispitivanje se provodi pod punim kapacitetom dotične toplinske crpke pod uvjetima navedenim u tablici. Dane vrijednosti verificira neovisan ispitni laboratorij ovlašten za navedeno ispitivanje. Toplinske crpke certificirane u programu certifikacije Eurovent ili DACH ili nekom drugom programu koji je nadležno tijelo odobrilo ne treba dodatno ispitivati na dane vrijednosti u neovisnom laboratoriju. Uz zahtjev za procjenu i verifikaciju treba dostaviti izvješće ispitivanja.
   3.
         Rashladno sredstvo

   Potencijal globalnog zatopljenja (GWP) ne smije prelaziti vrijednost GWP > 2 000 u razdoblju od 100 godina. Ako rashladno sredstvo ima potencijal GWP ispod 150, minimalni zahtjevi u pogledu koeficijenta učinkovitosti (COP) i omjera primarne energije (PER) u režimu grijanja i omjer energetske efikasnosti (EER) u režimu hlađenja, kako su utvrđeni u mjerilu 1. i 2. ovog Priloga, 15 % su niži.
   Vrijednosti potencijala GWP koje se uzimaju u obzir jesu vrijednosti navedene u Prilogu 1. Uredbi (EZ) br. 842/2006 Europskog parlamenta i Vijeća (2).

      Procjena i verifikacija: U zahtjevu obvezno navesti nazive jednog ili više rashladnih sredstava upotrijebljenih u proizvodu kao i njihove vrijednosti GWP u skladu s gore spomenutom Uredbom. Vrijednosti GWP rashladnih sredstava izračunavaju se kao 100-godišnji potencijal zatopljenja jednog kilograma plina u odnosu na jedan kilogram CO2.
   Za fluorirana rashladna sredstva, vrijednosti GWP su vrijednosti objavljene u Trećem izvješću o procjeni (TAR) donesenom na Međuvladinom forumu o klimatskim promjenama (IPPC) (vrijednosti GWP za 100-godišnje razdoblje prema IPPC-u iz 2001. godine) (3).
   Za nefluorirane plinove, vrijednosti GWP su vrijednosti objavljene u Prvoj procjeni IPPC-a za 100-godišnje razdoblje (4).
   Vrijednosti GWP za mješavine rashladnih sredstava temelje se na formuli navedenoj u Prilogu I. Uredbi (EZ) br. 842/2006.
   4.
         Sekundarno rashladno sredstvo

   (Napomena: nije primjenjivo na sve tipove toplinskih crpki u ovoj skupini proizvoda)
   Sekundarno rashladno sredstvo, slana voda ni aditivi ne smiju biti tvari klasificirane kao opasne za okoliš ili tvari koje predstavljaju opasnost za zdravlje prema definiciji Direktive Vijeća 67/548/EEZ (5) o opasnostima za okoliš i njezinim naknadnim izmjenama i dopunama.

      Procjena i verifikacija: U zahtjevu obvezno navesti naziv(e) rashladnih sredstava.
   5.
         Buka

   Energetska razina ili razine zvuka ispituju se i navode u dB(A) na informativnom letku.

      Procjena i verifikacija: Ispitivanje se provodi u skladu s normom ENV-12 102. Izvješće ispitivanja dostavlja se uz zahtjev.
   6.
         Teški metali i zaštitna sredstva protiv gorenja

   Kadmij, olovo, živa, krom 6+ ili zaštitna sredstva protiv gorenja, tj. zaštitna sredstva protiv gorenja navedena u članku 4. Direktive 2002/95/EZ Europskog parlamenta i Vijeća (6) koja sadrže poli-bromirane bifenile (PBB) ili poli-bromirane difenil etere (PBDE) ne smiju se koristiti u toplinskim crpkama ili u sustavu toplinskih crpki, s tim da se uzimaju u obzir tolerancije navedene u Odluci Komisije 2005/618/EZ (7) o izmjenama i dopunama Direktive 2002/95/EZ. Kod ovog zahtjeva za zaštitna sredstva protiv gorenja vrijede naknadne prilagodbe i izmjene i dopune te Direktive u pogledu uporabe Deca-BDE.

      Procjena i verifikacija: Certifikat potpisan od strane proizvođača toplinske crpke.
   7.
         Izobrazba montera

   Podnositelj zahtjeva osigurava da u državama članicama u kojima će se proizvod prodavati bude dostupna odgovarajuća izobrazba za montere. Ta izobrazba obuhvaća dobivanje informacija relevantnih za dimenzioniranje i ugradnju toplinskih crpki i ispunjavanje informativnog letka za kupce.

      Procjena i verifikacija: Uz zahtjev se dostavlja izjava u kojoj je naveden opis dostupne izobrazbe i mjesto održavanja.
   8.
         Dokumentacija

   Podnositelj zahtjeva dostavlja sveobuhvatnu knjigu uputa za ugradnju, održavanje i knjigu uputa za rad toplinske crpke.

      Procjena i verifikacija: Uz toplinsku crpku treba dostaviti knjige uputa za ugradnju, održavanje i rad koje zadovoljavaju zahtjeve norme EN 378:2000 ili njezinih naknadnih revizija.
   9.
         Dostupnost rezervnih dijelova

   Podnositelj zahtjeva dužan je osigurati dostupnost rezervnih dijelova u razdoblju od 10 godina nakon dana prodaje.

      Procjena i verifikacija: Uz zahtjev treba dostaviti izjavu da će rezervni dijelovi biti dostupni 10 godina i objasniti na koji će se način ta dostupnost zajamčiti.
   10.
         Informativni letak

   Podnositelj zahtjeva osigurava da prazan „informativni letak za kupce” iz ovog Priloga bude na raspolaganju na prodajnom mjestu kako bi se za kupce osigurali odgovarajući savjeti o toplinskoj crpki. Monterima mora biti dostupan i „ispunjeni informativni letak za montere” iz ovog Priloga.
   Podnositelj zahtjeva daje odgovarajući alat, računalne programe i smjernice kako bi stručni monteri mogli izračunati radne parametre sustava toplinske crpke, kao što su faktor sezonske učinkovitosti, sezonski omjer energetske efikasnosti, primarni energetski omjer i godišnje emisije ugljikovog dioksida. Osim toga monter mora biti u stanju ispuniti informativni letak za kupce prije kupnje opreme.

      Procjena i verifikacija: Podnositelj zahtjeva mora dostaviti „ispunjeni informativni letak za montere” i opisati na koji način planira osigurati da takav letak bude dostupan monterima. Isto tako mora opisati na koji način planira osigurati da na prodajnim mjestima svojih proizvoda kupcima bude dostupan informativni letak za kupce.
   11.
         Informacije koje se pojavljuju na znaku za okoliš

   Rubrika 2. znaka za okoliš sadrži sljedeći tekst:
   U usporedbi s drugim toplinskim crpkama, ovaj proizvod:

               —

               je energetski efikasniji,

               —

               ima manji utjecaj na globalno zatopljenje.

         Na ambalaži proizvoda nalazi se sljedeći tekst ili tekst ekvivalentnog značenja: „Za više informacija o tome zašto je ovom proizvodu dodijeljen Cvijet kao znak za okoliš, molimo posjetite web stranicu http://europa.eu.int/ecolabel”.

      Smjernice za kupnju toplinske crpke sa znakom za okoliš

   — Informativni letak za kupce —

      Upozorenje! Pročitati prije kupnje

   Efikasan rad ove toplinske crpke zajamčen je samo ako sustav točno odgovara potrebama zgrade za grijanje ili hlađenje i klimatskog područja u kojem je ugrađen!
   Uvijek potražite savjet stručnog montera i zatražite da vam ovaj informativni letak ispuni prije kupnje!
   Znak za okoliš EU-a dodjeljuje se onim modelima toplinskih crpki koji su energetski efikasniji i smanjuju učinak tih crpki na okoliš.
   Ovaj letak treba ispuniti kvalificirani monter kako bi vam dao informacije i preporuke o sustavu toplinske crpke koji najbolje odgovara vašem domu. Na taj ćete način moći iskoristiti veoma visoku efikasnost toplinskih crpki koje skupljaju toplinu pohranjenu u zraku, tlu ili vodi.
   Neki su sustavi i reverzibilni pa mogu služiti za hlađenje na način da crpe toplinu i ubacuju je u neposrednu okolinu. Neki sustavi mogu osigurati i sanitarnu toplu vodu.
   Ima toplinskih crpki koje se mogu koristiti kod većine distributivnih sustava uključujući radijatore, grijanje toplim zrakom i podno grijanje; uz odgovarajuće mjere opreza navedene u daljnjem tekstu moguće ih je prilagoditi većini postojećih sustava grijanja.

      Smanjenje gubitka topline i solarni prinos zgrada

   Ako je vaš stambeni prostor stariji od 10 godina, prije nego što odaberete toplinsku crpku, možda će biti isplativije prvo poboljšati postojeću izolaciju čime ćete smanjiti gubitak topline za grijanje svoje zgrade ili prinos topline ako zgradu želite rashlađivati (npr. zaista je učinkovitije ugraditi manju toplinsku crpku u dobro izoliranu zgradu). Ako prihvatite preporuke montera za poboljšanje izolacije, veličina toplinske crpke koju kupujete mora biti s tim u skladu.
   Više informacija o smanjenju gubitka topline ili solarnog prinosa i dimenzioniranju i ugradnji sustava toplinskih crpki možete naći na adresi: www.kyotoinhome.info.

      Smjernice za ugradnju toplinske crpke sa znakom za okoliš

   — Informativni letak za montere —

      Upozorenje! Pročitati prije kupnje

   Za efikasan rad ove toplinske crpke potreban je stručan monter koji će projektirati sustav grijanja koji odgovara potrebama grijanja ili hlađenja zgrade i klimatskog područja i ugraditi sustav u skladu s uputama proizvođača
   Znak za okoliš EU-a dodjeljuje se onim modelima toplinskih crpki koji su energetski efikasniji i smanjuju utjecaj tih crpki na okoliš.
   Toplinske crpke su visokoučinkovite jer troše energiju samo da bi prikupljale toplinu prisutnu u tlu, vodi ili zraku. Neki modeli mogu raditi i u reverzibilnom režimu na način da hlade izbacujući toplinu iz stambenog prostora. Informacije sadržane u ovom letku omogućuju vam da prednosti jedinice toplinske crpke prenesete na sustave prikupljanja i distribucije i za kupca ispunite letak u kojem ćete obrazložiti svoj izbor.
   1.   Minimalne informacije koje dostavlja proizvođač

               Proizvođač

               Model

               Sabirnik topline

               Sredstvo za distribuciju topline

               Ogrjevni kapacitet (kW)

               Rashladni kapacitet (kW)

               Dobava tople vode

               Vrsta rashladnog sredstva

               Razina buke (dbA)

               Dostupnost dijelova nakon datuma prodaje (godine)

               Koeficijent učinkovitosti (grijanje)

               Navesti ulazne i izlazne temperature (°C)

               Omjer energetske efikasnosti (hlađenje)

               Navesti ulazne i izlazne temperature (°C)

         Za prilagodbu postojećih sustava grijanja, toplinsku crpku treba izabrati na način da odgovara postojećem sustavu distribucije koji može biti: topli zrak koji struji, radijatori s toplom vodom ili podno grijanje. Budući da izlazna temperatura crpke može biti niža od temperature kotla koji ona zamjenjuje, bitno je predvidjeti na koji način smanjiti gubitke topline ili solarne prinose kako bi se mogao zadržati jednako dimenzioniran sustav distribucije.

         Definicije

      Koeficijent učinkovitosti (COP) je omjer isporučene toplinske snage i utroška električne energije za određeni izvor i izlaznu temperaturu.

      Omjer energetske efikasnosti (EER) je omjer isporučene rashladne snage i utroška električne energije za određeni izvor i izlaznu temperaturu.

      Sezonski koeficijent učinkovitosti (SCOP) je prosječan koeficijent učinkovitosti tijekom sezone grijanja za sustav toplinske crpke na određenoj lokaciji.

      Sezonski omjer energetske efikasnosti (SEER) je prosječan omjer energetske efikasnosti tijekom sezone hlađenja za sustav toplinske crpke na određenoj lokaciji.

      Omjer primarne energije (PER) određen je kao: COP × 0,40 (ili COP/2,5) za toplinske crpke s električnim kompresorima i kao COP × 0,91 (ili COP/1,1) za toplinske crpke s plinskim kompresorima, gdje je 0,40 aktualna prosječna efikasnost proizvodnje električne energije u Europi uključujući gubitke u mreži, a 0,91 je aktualna prosječna efikasnost plina u Europi uključujući gubitke u distribuciji.
   Proizvođač je dužan osigurati programe, alat i smjernice kako bi vam pomogao izraditi sljedeće izračune. Klimatski podaci moraju odgovarati geografskoj lokaciji zgrade.
   2.   Smanjenje gubitka topline i solarnog prinosa zgrada

   Ako je stambeni prostor stariji od 10 godina, vjerojatno će biti isplativije gubitak topline smanjiti većom razinom izolacije, a solarni prinos ograničavanjem izravne izloženosti zrakama sunca tijekom ljeta. Ako kupac prihvati vaše preporuke, sustav treba dimenzionirati za smanjeni gubitak topline i solarni prinos.
   Više informacija o smanjenju gubitka topline ili solarnog prinosa ili dimenzioniranju i ugradnji sustava toplinskih crpki možete naći na adresi: www.kyotoinhome.info.
   3.   Gubitak topline i dimenzioniranje sustava grijanja

   Gubitak topline zgrade izračunava se u skladu s nacionalnom praksom ili pomoću odgovarajućeg validiranog računalnog programa koji se temelji na normi EN 832, europskoj normi za izračun gubitka topline. Tako dobiveni gubitak topline treba zatim usporediti s aktualnim vrijednostima predviđenim u građevinskim propisima. Za postojeće zgrade općenito je isplativije razinu izolacije približiti propisanim aktualnim vrijednostima prije dimenzioniranja toplinske crpke uzimajući u obzir izbjegnute toplinske gubitke.

      Faktor sezonske učinkovitosti i potrošnja energije za grijanje

   U izračunu treba uzeti u obzir:

               —

               klimu (temperaturu vanjskog zraka),

               —

               projektiranu vanjsku temperaturu,

               —

               varijaciju temperature tla tijekom godine (za toplinske crpke s vertikalnim ili horizontalnim kolektorima kod kojih je izvor topline tlo),

               —

               željenu unutarnju temperaturu,

               —

               razinu temperature sustava toplovodnog grijanja,

               —

               godišnju potrebu energije za grijanje prostora,

               —

               godišnju potrebu energije za toplu vodu za domaćinstva (ako je primjenjivo).

      Omjer primarne energije (PER) i godišnje emisije CO2

   U izračunu treba uzeti u obzir prosječnu efikasnost proizvodnje električne energije/plina kao i gubitke u električnoj mreži/distribuciji plina. Emisije CO2 i smanjenja tih emisija treba izračunati na temelju potrošnje primarne energije.
   4.   Solarni prinos i dimenzioniranje sustava hlađenja

   Ako se sustav može koristiti i za hlađenje, solarni prinos zgrade izračunava se u skladu s nacionalnom praksom ili pomoću validiranog računalnog programa. Taj prinos zatim treba usporediti s vrijednostima iz aktualnih građevinskih propisa. Za postojeće zgrade općenito je isplativije solarni prinos smanjiti prije dimenzioniranja toplinske crpke, uzimajući u obzir smanjeni solarni prinos.

      Sezonska energetska efikasnost i potrošnja energije za hlađenje

   U izračunu treba uzeti u obzir:

               —

               klimu (temperaturu vanjskog zraka),

               —

               projektiranu vanjsku temperaturu,

               —

               varijaciju temperature tla tijekom godine (za toplinske crpke, bilo s vertikalnim ili horizontalnim kolektorima, koje kao izvor topline uzimaju tlo),

               —

               željenu unutarnju temperaturu,

               —

               razinu temperature sustava toplovodnog grijanja,

               —

               godišnju potrebu energije za hlađenje prostora.

      Omjer primarne energije (RER) i godišnje emisije CO2

   U izračunu treba uzeti u obzir prosječnu efikasnost proizvodnje električne energije/plina kao i gubitke u električnoj mreži/distribuciji plina. Emisije CO2 i smanjenja tih emisija treba izračunati na temelju potrošnje primarne energije.
   5.   Izobrazba montera i bušača

   U većini država članica dostupni su odgovarajući tečajevi koji monterima omogućuju stjecanje odgovarajućih priznatih nacionalnih i europskih kvalifikacija. Proizvođači organiziraju vlastite tečajeve kako bi monterima pomogli kod korištenja njihove opreme ili surađuju s lokalnim ustanovama za izobrazbu i te informacije pružaju u okviru njihovih tečajeva.
   Za toplinske crpke kod kojih se kao izvor topline koristi tlo pa je potrebno vertikalno bušenje, u nekim državama članicama dostupni su odgovarajući tečajevi za bušače.

      (1)  SL L 114, 27.4.2006., str. 64.

      (2)  SL L 161, 14.6.2006., str. 1.

      (3)  Treća procjena o klimatskim promjenama IPPC-a iz 2001. godine. Izvješće Međuvladinog foruma o klimatskim promjenama: http://www.ipcc.ch/pub/reports.htm

      (4)  Climate Change, The IPCC Scientific Assessment, J. T. Houghton, G. J. Jenkins, J. J. Ephraums (ed.) Cambridge University Press, Cambridge (UK) 1990.

      (5)  SL 196, 16.8.1967., str. 1.

      (6)  SL L 37, 13.2.2003., str. 19.

      (7)  SL L 214, 19.8.2005., str. 65.


title: 2004/117/EZ: Odluka Komisije od 19. siječnja 2004. o izmjeni odluka 92/260/EEZ, 93/197/EEZ i 97/10/EZ s obzirom na privremeni prihvat i uvoz u Europsku uniju registriranih konja iz Južne Afrike (priopćena pod brojem dokumenta C(2004) 50)  Tekst značajan za EGP

text:
               03/Sv. 030

               HR

               Službeni list Europske unije

               165

         32004D0117

               L 036/20

               SLUŽBENI LIST EUROPSKE UNIJE

               19.01.2004.

      ODLUKA KOMISIJE

   od 19. siječnja 2004.
   o izmjeni odluka 92/260/EEZ, 93/197/EEZ i 97/10/EZ s obzirom na privremeni prihvat i uvoz u Europsku uniju registriranih konja iz Južne Afrike
   (priopćena pod brojem dokumenta C(2004) 50)
   (Tekst značajan za EGP)
   (2004/117/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 90/426/EEZ od 26. lipnja 1990. o uvjetima zdravlja životinja kojima se uređuje premještanje i uvoz kopitara iz trećih zemalja (1), a posebno njezin članak 12. stavak 2., članak 13. stavak 2., članke 14., 15., 16. i članak 19.(i),
   budući da:

               (1)

               Odlukom Komisije 92/260/EEZ (2) utvrđuju se uvjeti zdravlja životinja i veterinarskog certificiranja za privremeni prihvat registriranih kopitara.

               (2)

               Odlukom Komisije 93/197/EEZ (3) utvrđuju se uvjeti zdravlja životinja i veterinarskog certificiranja za uvoz registriranih kopitara i kopitara za rasplod i proizvodnju.

               (3)

               Prilog I. Odluci Komisije 97/10/EZ od 12. prosinca 1996. o izmjeni Odluke Vijeća 79/542/EEZ i odluka Vijeća 92/160/EEZ, 92/260/EEZ i 93/197/EEZ u odnosu na privremeni prihvat i uvoz u Zajednicu registriranih konja iz Južne Afrike (4) osigurava dodatna jamstva koja se primjenjuju na regionalizaciju Južne Afrike za uvoz registriranih konja u Europsku zajednicu.

               (4)

               Ta dodatna jamstva zabranjuju korištenje cjepiva protiv konjske kuge unutar područja slobodnih od konjske kuge. Slijedom toga, status cijepljenja registriranih konja koji su boravili na područjima slobodnim od konjske kuge duže od 24 mjeseca pod trenutnim uvoznim uvjetima više se ne može potvrditi.

               (5)

               Nadalje, nužno je registrirane konje prevesti u slobodna područja podložna odobrenju u slučajevima kada takvi konji nisu cijepljeni ili kad zbog veterinarskih razloga takvo cijepljenje nije provedeno u skladu sa svim uputama proizvođača.

               (6)

               Nužno je dodatna jamstva prilagoditi regionalizaciji Južne Afrike za uvoz u Zajednicu registriranih konja s obzirom na situaciju u pogledu zdravlja životinja u toj zemlji, i te promjene primijeniti na uvjete zdravlja životinja i veterinarsko certificiranje primjenjivo na takav uvoz.

               (7)

               Odluke 92/260/EEZ, 93/197/EEZ i 97/10/EZ stoga se trebaju u skladu s tim izmijeniti.

               (8)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   U Prilogu II. Odluci 92/260/EEZ, certifikat o zdravlju životinja F zamjenjuje se tekstom iz Priloga I. ovoj Odluci.
   Članak 2.
   U Prilogu II. Odluci 93/197/EEZ, certifikat o zdravlju životinja F zamjenjuje se tekstom iz Priloga II. ovoj Odluci.
   Članak 3.
   Prilog I. Odluci 97/10/EZ izmjenjuje se u skladu s Prilogom III. ovoj Odluci.
   Članak 4.
   Ova je Odluka upućena državama članicama.

      Sastavljeno u Bruxellesu 19. siječnja 2004.

            Za Komisiju

         David BYRNE

            Član Komisije

      (1)  SL L 224, 18.8.1990., str. 42. Direktiva kako je zadnje izmijenjena Uredbom (EZ) br. 806/2003 (SL L 122, 16.5.2003., str. 1.).

      (2)  SL L 130, 15.5.1992., str. 67. Odluka kako je zadnje izmijenjena Odlukom 2003/541/EZ (SL L 185, 24.7.2003., str. 41.).

      (3)  SL L 86, 6.4.1993., str. 16. Odluka kako je zadnje izmijenjena Odlukom 2003/541/EZ.

      (4)  SL L 3, 7.1.1997., str. 9. Odluka kako je zadnje izmijenjena Odlukom 2003/541/EZ.
   PRILOG I.

   PRILOG II.

   PRILOG III.
   Prilog I. Odluci 97/10/EZ mijenja se kako slijedi:

               1.

               Točka 5.5.1.4. zamjenjuje se sljedećim:
               5.5.1.4.   Ovaj certifikat mora navesti da je konj:

                           —

                           bio klinički pregledan unutar 48 sati od slanja i da nije pokazao nikakve kliničke znakove bolesti, i

                           —

                           da nije bio u doticaju tijekom posljednjih 15 dana (koliko se može ustanoviti) s drugim kopitarima koji boluju od infekciozne ili zarazne bolesti, i

                           —

                           ne dolazi iz područja u kojem su na snazi veterinarska ograničenja koja se odnose na bolesti kopitara i ne dolazi iz objekta pod veterinarskim ograničenjima, i

                           —

                           ne dolazi iz objekta u kojem je tijekom 60 proteklih dana ustanovljena konjska kuga, i

                           —

                           ako konj potječe iz područja izvan ugroženog područja, on je

                                       i.

                                       ili cijepljen protiv konjske kuge pri čemu je veterinar koristio registrirano polivalentno cjepivo protiv konjske kuge kako je propisao proizvođač cjepiva, barem 60 dana, a ne više od 24 mjeseca, prije ulaska na slobodno područje; ili

                                       ii.

                                       je konj uvezen iz područja zemlje ili dijela područja regionaliziranog u skladu s člankom 13. stavkom 2. Direktive 90/426/EEZ, koje se u skladu sa zakonodavstvom Zajednice smatra nezaraženim konjskom kugom i nakon toga je prevezen zrakoplovom pod uvjetima zaštite od prijenosnika iz zračne luke u Johannesburgu do područja slobodnog od konjske kuge.”

               2.

               U točki 5.5.1. dodaje se sljedeća točka:
               5.5.1.5.   Odstupajući od odredbi točke 5.5.1.4., pete alineje, nadležna tijela mogu u iznimnim slučajevima, kako je određeno nacionalnim ili lokalnim zakonodavstvom u zemlji izvoznici, posebno dopustiti prijevoz registriranog konja iz zaražene zone, zaraženog ili ugroženog područja na područje slobodno od zaraze pod sljedećim uvjetima:

                           —

                           konj se prevozi izravno do karantenske postaje odobrene za tu svrhu u području slobodnom od zaraze,

                           —

                           prijevoz se odvija pod uvjetima zaštite od prijenosnika uzimajući u obzir čimbenike rizika poput godišnjeg doba slobodnog od prijenosnika ili doba dana, primjenu repelenata, prekrivanje životinje i pojačano strujanje zraka u prijevoznim sredstvima,

                           —

                           konj se barem 40 dana izolira u karantenskoj postaji zaštićenoj od prijenosnika,

                           —

                           tijekom razdoblja izolacije konj je podvrgnut testovima na konjsku kugu provedenim u skladu s Prilogom D Direktivi 90/426/EEZ u dva navrata, provedenom na uzorku krvi uzetom između 21 i 30 dana između dva testa, od kojih je drugi uzet unutar 10 dana od otpuštanja iz karantenske postaje ili s negativnim ishodom, ako konj nije bio cijepljen ili bez povećanja titra protutijela ako je prethodno bio cijepljen.”


title: Akt Vijeća od 26. svibnja 1997. o sastavljanju na temelju članka K.3 stavka 2. točke (c) Ugovora o Europskoj uniji Konvencije o borbi protiv korupcije u kojoj sudjeluju službenici Europskih zajednica ili službenici država članica Europske unije

text:
               19/Sv. 14

               HR

               Službeni list Europske unije

               119

         31997F0625(01)

               C 195/1

               SLUŽBENI LIST EUROPSKE UNIJE

         AKT VIJEĆA
   od 26. svibnja 1997.
   o sastavljanju na temelju članka K.3 stavka 2. točke (c) Ugovora o Europskoj uniji Konvencije o borbi protiv korupcije u kojoj sudjeluju službenici Europskih zajednica ili službenici država članica Europske unije
   (97/C 195/01)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak K.3 stavak 2. točku (c),
   budući da države članice smatraju poboljšanje pravosudne suradnje pitanjem od zajedničkog interesa u okviru suradnje predviđene u glavi VI. Ugovora;
   budući da je u tu svrhu potrebno sastaviti Konvenciju o borbi protiv korupcije u kojoj sudjeluju službenici Europskih zajednica ili službenici država članica Europske unije u svjetlu odredaba Protokola uz Konvenciju o zaštiti financijskih interesa Europskih zajednica (1),
   ODLUČIVŠI da je Konvencija, čiji je tekst priložen i koju su danas potpisali predstavnici vlada država članica Europske unije, ovime sastavljena;
   PREPORUČA da je države članice usvoje u skladu sa svojim odgovarajućim ustavnim odredbama.

      Sastavljeno u Bruxellesu 26. svibnja 1997.

            Za Vijeće

            Predsjednik

         W. SORGDRAGER

      (1)  SL C 313, 23.10.1996., str. 2.


Odluka Komisije od 20/07/2017 u kojoj se određuje koncentracija kompatibilna sa zajedničkim tržištem (Predmet br. COMP/M.8516 - EPH / CENTRICA LANGAGE AND CENTRICA SHB) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 98/436/EZ: Odluka Komisije od 22. lipnja 1998. o postupku potvrđivanja sukladnosti građevnih proizvoda prema članku 20. stavku 2. Direktive Vijeća 89/106/EEZ u odnosu na krovne pokrove, svjetlice, krovne prozore i pomoćne proizvode (priopćena pod brojem dokumenta C(1998) 1598)  Tekst značajan za EGP

text:
               13/Sv. 62

               HR

               Službeni list Europske unije

               68

         31998D0436

               L 194/30

               SLUŽBENI LIST EUROPSKE UNIJE

         ODLUKA KOMISIJE
   od 22. lipnja 1998.
   o postupku potvrđivanja sukladnosti građevnih proizvoda prema članku 20. stavku 2. Direktive Vijeća 89/106/EEZ u odnosu na krovne pokrove, svjetlice, krovne prozore i pomoćne proizvode
   (priopćena pod brojem dokumenta C(1998) 1598)
   (Tekst značajan za EGP)
   (98/436/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 89/106/EEZ od 21. prosinca 1988. o usklađivanju zakona i drugih propisa država članica u odnosu na građevne proizvode (1), kako je izmijenjena Direktivom 93/68/EEZ (2), a posebno njezin članak 13. stavak 4.,
   budući da Komisija mora između dva postupka iz članka 13. stavka 3. Direktive 89/106/EEZ za potvrđivanje sukladnosti proizvoda, odabrati „najmanje zahtjevan postupak koji ispunjava zahtjeve sigurnosti”; budući da to znači da je potrebno odlučiti je li postojanje tvorničkoga sustava kontrole proizvodnje u okviru odgovornosti proizvođača neophodan i dovoljan uvjet za potvrđivanje sukladnosti određenoga proizvoda ili skupine proizvoda, ili je, iz razloga vezanih uz poštovanje kriterija iz članka 13. stavka 4., u tu svrhu potrebno uključivanje ovlaštenoga tijela za potvrđivanje;
   budući da se člankom 13. stavkom 4. zahtijeva da tako utvrđeni postupak mora biti naznačen u mandatima i tehničkim specifikacijama; budući da je stoga poželjno odrediti pojam proizvoda ili skupine proizvoda kako je utvrđen u mandatima i tehničkim specifikacijama;
   budući da su oba postupka predviđena člankom 13. stavkom 3. podrobno opisana u Prilogu III. Direktivi 89/106/EEZ; budući da je stoga potrebno točno odrediti metode kojima se navedena dva postupka moraju provesti, sukladno Prilogu III., za svaki proizvod ili skupinu proizvoda, budući da Prilog III. daje prednost određenim sustavima;
   budući da postupak iz članka 13. stavka 3. točke (a) odgovara sustavima koji su utvrđeni u Prilogu III. odjeljku 2. točki ii. mogućnosti prvoj, bez stalnoga nadzora, te mogućnosti drugoj i trećoj, i budući da postupak iz članka 13. stavka 3. točke (b) odgovara sustavima koji su utvrđeni u Prilogu III. odjeljku 2. točki i., te u Prilogu III. odjeljku 2. točki ii., u mogućnosti prvoj, sa stalnim nadzorom;
   budući da su mjere predviđene ovom Odlukom u skladu s mišljenjem Stalnog odbora za graditeljstvo,
   DONIJELA JE OVU ODLUKU:
   Članak 1.
   Sukladnost proizvoda i skupina proizvoda navedenih u Prilogu I. potvrđuje se postupkom u kojem proizvođač pod svojom isključivom odgovornošću ima nadzorni sustav tvorničke proizvodnje jamčeći tako sukladnost proizvoda s odgovarajućim tehničkim specifikacijama.
   Članak 2.
   Sukladnost proizvoda koji su navedeni u Prilogu I. potvrđuje se postupkom prema kojem je, uz tvornički sustav kontrole proizvodnje kojim upravlja proizvođač, u ocjenu i nadzor kontrole proizvodnje ili samoga proizvoda uključeno i ovlašteno certifikacijsko tijelo.
   Članak 3.
   Postupak potvrđivanja sukladnosti kako je utvrđen u Prilogu III. naznačen je u mandatima za usklađene norme.
   Članak 4.
   Ova je Odluka upućena državama članicama.

      Sastavljeno u Bruxellesu 22. lipnja 1998.

            Za Komisiju

         Martin BANGEMANN

            Član Komisije

      (1)  SL L 40, 11.2.1989., str. 12.

      (2)  SL L 220, 30.8.1993., str. 1.
   PRILOG I.

      Ravne i profilirane površine:

      Krovni crjepovi, pločice škriljevca, kamen i šindra:

      Tvornički sastavljeni kompozitni ili sendvič paneli:

      Svjetlici:

      Krovni prozori:

      Zabati i strehe:

   Za sve vrste uporabe, osim onih koje su podložne protupožarnim propisima za proizvode izrađene od materijala koji pripadaju kategorijama (A, B, C) (1).

      Pokrivanje krova mastik asfaltom;

      Pokrivanje krova pločama:

      Sustavi pristupa krovu, prijelazi i uporišta:

      Sigurnosne kuke i sidra za krovove:

      Mehanički držači za krovne pokrove:

      Pribor za krovne pokrove:

   Za sve vrste uporabe.

      (1)  Materijali čija je otpornost na vatru podložna promjeni tijekom proizvodnje (općenito, materijali podvrgnuti kemijskim promjenama, npr. sporogoreći materijali, ili kada promjene u sastavu mogu dovesti do promjena u otpornosti na vatru).
   PRILOG II.

      Ravne i profilirane površine:

      Krovni crjepovi, pločice škriljevca, kamen i šindra:

      Tvornički sastavljeni kompozitni ili sendvič paneli:

      Svjetlici:

      Krovni prozori:

      Zabati i strehe:

   Za uporabu koja je podložna protupožarnim propisima za proizvode izrađene od materijala koji pripadaju kategorijama (A, B, C) (1).

      (1)  Materijali čija je otpornost na vatru podložna promjeni tijekom proizvodnje (općenito, materijali podvrgnuti kemijskim promjenama, npr. sporogoreći materijali, ili kada promjene u sastavu mogu dovesti do promjena u otpornosti na vatru).
   PRILOG III.
   Napomena:

      za proizvode koji imaju više od jedne namjene određene u sljedećim skupinama proizvoda, zadaci ovlaštenog tijela, koji proizlaze iz odgovarajućih sustava potvrđivanja usklađenosti, su kumulativni.

   SKUPINA PROIZVODA

      KROVNI POKROVI, SVJETLICI, KROVNI PROZORI I POMOĆNI PROIZVODI (1/6)

      Sustavi potvrđivanja usklađenosti

   Za dolje navedeni proizvodEUR i namjenu-e), CEN/Cenelec mora odrediti sljedeći(-e) sustav(e) potvrđivanja usklađenosti prema odgovarajućoj usklađenoj normi(-ama):

               Proizvod(i)

               Namjena(-e)

               Razina(-e) ili kategorija(-e)

               Sustav(i) potvrđivanja usklađenosti

               Ravne i profilirane površine

               Za uporabu koja je podložna propisima u vezi s otpornošću na vatru (npr. odjeljci zaštićeni od požara)

               Bilo koja

               3

               Krovni crjepovi, pločice škriljevca, kamen i šindra

               Tvornički sastavljeni kompozitni ili sendvič paneli

               Svjetlici

               Krovni prozori

               Sustav 3: Vidjeti Direktivu o građevinskim proizvodima (u daljnjem tekstu CPD), Prilog III. odjeljak 2. točka ii., druga mogućnost.

         Specifikacija sustava treba biti takva da se može primijeniti čak i kada ne treba utvrditi učinkovitost proizvoda za određenu karakteristiku, jer najmanje jedna država članica nema nikakvih pravnih zahtjeva za takvu karakteristiku (vidjeti članak 2. stavak 1. Direktive 89/106/EEZ i, prema potrebi, točku 1.2.3 interpretacijskih dokumenata). U tim slučajevima ovjera takve karakteristike ne smije biti nametnuta proizvođaču ako on ne želi deklarirati učinkovitost proizvoda u tom smislu.
   SKUPINA PROIZVODA

      KROVNI POKROVI, SVJETLICI, KROVNI PROZORI I POMOĆNI PROIZVODI (2/6)

      Sustavi potvrđivanja usklađenosti

   Za dolje navedeni(-e) proizvodEUR i namjenu(-e), CEN/Cenelec mora odrediti sljedeći(-e) sustav(-e) potvrđivanja usklađenosti prema odgovarajućoj(-im) usklađenoj(-im) normi(-ama).

               Proizvod(i)

               Namjena(-e)

               Razina(-e) ili kategorija(-e)

               Sustav(i) potvrđivanja usklađenosti

               Ravne i profilirane površine

               Za uporabu koja je podložna propisima u vezi s otpornošću na vatru

               (A, B, C) (1)

               1

               Krovni crjepovi, pločice škriljevca, kamen i šindra

               (A, B, C) (2)

               3

               Tvornički sastavljeni kompozitni ili sendvič paneli

               A (3), D, E, F

               4

               Svjetlici

               Krovni prozori

               Zabati i strehe

               Sustav 1: Vidjeti Prilog III. CPD-u, odjeljak 2. točka i., bez kontrolnog ispitivanja uzorka.
               Sustav 3: Vidjeti Prilog III. CPD-u, odjeljak 2. točka ii., druga mogućnost.
               Sustav 4: Vidjeti Prilog III. CPD-u, odjeljak 2. točka ii., treća mogućnost.

         Specifikacija sustava treba biti takva da se može primijeniti čak i kada ne treba utvrditi učinkovitost proizvoda za određenu karakteristiku, jer najmanje jedna država članica nema nikakvih pravnih zahtjeva za takvu karakteristiku (vidjeti članak 2. stavak 1. Direktive 89/106/EEZ i, prema potrebi, točku 1.2.3 dokumenata za tumačenje). U tim slučajevima ovjera takve karakteristike ne smije biti nametnuta proizvođaču ako on ne želi deklarirati učinkovitost proizvoda u tom smislu.
   SKUPINA PROIZVODA

      KROVNI POKROVI, SVJETLICI, KROVNI PROZORI I POMOĆNI PROIZVODI (3/6)

      Sustavi potvrđivanja usklađenosti

   Za dolje navedeni(-e) proizvod(e) i namjenu(-e), CEN/Cenelec mora odrediti sljedeći(-e) sustav(e) potvrđivanja usklađenosti prema odgovarajućoj(-im) usklađenoj(-im) normi(-ama).

               Proizvod(i)

               Namjena(-e)

               Razina(-e) ili kategorija(-e)

               Sustav(i) potvrđivanja usklađenosti

               Ravne i profilirane površine

               Za uporabu koja je podložna propisima u slučaju vanjskog požara

               Proizvodi koje treba ispitati

               3

               Krovni crjepovi, pločice škriljevca, kamen i šindra

               Tvornički sastavljeni kompozitni ili sendvič paneli

               Pokrivanje krova mastik asfaltom

               Proizvodi koji se „smatraju zadovoljavajućim” bez ispitivanja (4)

               4

               Pokrivanje krova pločama

               Svjetlici

               Krovni prozori

               Sustavi pristupa krovu, prijelazi i uporišta

               Pribor za krovne pokrove

               Sustav 3: Vidjeti Prilog III. CPD-u, odjeljak 2. točka ii., druga mogućnost.
               Sustav 4: Vidjeti Prilog III. CPD-u, odjeljak 2. točka ii., treća mogućnost.

         Specifikacija sustava treba biti takva da se može primijeniti čak i kada ne treba utvrditi učinkovitost proizvoda za određenu karakteristiku, jer najmanje jedna država članica nema nikakvih pravnih zahtjeva za takvu karakteristiku (vidjeti članak 2. stavak 1. Direktive 89/106/EEZ i, prema potrebi, točku 1.2.3 interpretacijskih dokumenata). U tim slučajevima ovjera takve karakteristike ne smije biti nametnuta proizvođaču ako on ne želi deklarirati učinkovitost proizvoda u tom smislu.
   SKUPINA PROIZVODA

      KROVNI POKROVI, SVJETLICI, KROVNI PROZORI I POMOĆNI PROIZVODI (4/6)

      Sustavi potvrđivanja usklađenosti

   Za dolje navedeni(-e) proizvod(e) i namjenu(e), CEN/Cenelec mora odrediti sljedeći(-e) sustav(e) potvrđivanja usklađenosti prema odgovarajućoj(-im) usklađenoj(-im) normi(-ama).

               Proizvod(i)

               Namjena(-e)

               Razina(-e) ili kategorija(-e)

               Sustav(i) potvrđivanja usklađenosti

               Ravne i profilirane površine

               Za uporabu koja doprinosi učvršćivanju krovne konstrukcije

               —

               3

               Tvornički sastavljeni kompozitni ili sendvič paneli

               Svjetlici

               Krovni prozori

               Sustav 3: Vidjeti Direktivu o građevinskim proizvodima (CPD), Prilog III. odjeljak 2. točka ii., druga mogućnost.

         Specifikacija sustava treba biti takva da se može primijeniti čak i kada ne treba utvrditi učinkovitost proizvoda za određenu karakteristiku, jer najmanje jedna država članica nema nikakvih pravnih zahtjeva za takvu karakteristiku (vidjeti članak 2. stavak 1. Direktive 89/106/EEZ i, prema potrebi, točku 1.2.3 interpretacijskih dokumenata). U tim slučajevima ovjera takve karakteristike ne smije biti nametnuta proizvođaču ako on ne želi deklarirati učinkovitost proizvoda u tom smislu.
   SKUPINA PROIZVODA

      KROVNI POKROVI, SVJETLICI, KROVNI PROZORI I POMOĆNI PROIZVODI (5/6)

      Sustavi potvrđivanja usklađenosti

   Za dolje navedeni(-e) proizvod(e) i namjenu(-e), CEN/Cenelec mora odrediti sljedeći(-e) sustav(e) potvrđivanja usklađenosti prema odgovarajućoj(-im) usklađenoj(-im) normi(-ama)

               Proizvod(i)

               Namjena(-e)

               Razina(-e) ili kategorija(-e)

               Sustav(i) potvrđivanja usklađenosti

               Svi krovni pokrovi, svjetlici, krovni prozori i pomoćni proizvodi

               Za uporabu koja je podložna propisima u vezi s opasnim tvarima (5)

               —

               3

               Sustav 3: Vidjeti Direktivu o građevinskim proizvodima (CPD), Prilog III. odjeljak 2. točka ii., druga mogućnost.

         Specifikacija sustava treba biti takva da se može primijeniti čak i kada ne treba utvrditi učinkovitost proizvoda za određenu karakteristiku, jer najmanje jedna država članica nema nikakvih pravnih zahtjeva za takvu karakteristiku (vidjeti članak 2. stavak 1. Direktive 89/106/EEZ i, prema potrebi, točku 1.2.3 interpretacijskih dokumenata). U tim slučajevima ovjera takve karakteristike ne smije biti nametnuta proizvođaču ako on ne želi deklarirati učinkovitost proizvoda u tom smislu.
   SKUPINA PROIZVODA

      KROVNI POKROVI, SVJETLICI, KROVNI PROZORI I POMOĆNI PROIZVODI (6/6)

      Sustavi potvrđivanja usklađenosti

   Za dolje navedeni(-e) proizvod(-e) i namjenu(-e), CEN/Cenelec mora odrediti sljedeći(-e) sustav(e) potvrđivanja usklađenosti prema odgovarajućoj(-im) usklađenoj(-im) normi(-ama).

               Proizvod(i)

               Namjena

               Razina(-e) ili kategorija(-e)

               Sustav(i) potvrđivanja usklađenosti

               Ravne i profilirane površine

               Za uporabu osim one utvrđene za skupine proizvoda (1/6), (2/6), (3/6), (4/6), (5/6)

               —

               4

               Krovni crjepovi, pločice škriljevca, kamen i šindra

               Tvornički sastavljeni kompozitni ili sendvič paneli

               Pokrivanje krova pločama

               Zabati i strehe

               Mehanički držači za krovne pokrove

               Pribor za krovne pokrove

               Sustavi pristupa krovu, prijelazi i uporišta

               Za uporabu osim one utvrđene za skupine proizvoda (1/6), (2/6), (3/6), (4/6), (5/6)

               3

               Sigurnosne kuke i sidra za krovove

               Pokrivanje krova mastik asfaltom

               Krovni prozori

               Svjetlici

               Sustav 3: Vidjeti Prilog III. CPD-u, odjeljak 2. točka ii., druga mogućnost.
               Sustav 4: Vidjeti Prilog III. CPD-u, odjeljak 2. točka ii., treća mogućnost.

         Specifikacija sustava treba biti takva da se može primijeniti čak i kada ne treba utvrditi učinkovitost proizvoda za određenu karakteristiku, jer najmanje jedna država članica nema nikakvih pravnih zahtjeva za takvu karakteristiku (vidjeti članak 2. stavak 1. Direktive 89/106/EEZ i, prema potrebi, točku 1.2.3 interpretacijskih dokumenata). U tim slučajevima ovjera takve karakteristike ne smije biti nametnuta proizvođaču ako on ne želi deklarirati učinkovitost proizvoda u tom smislu.

      (1)  Materijali čija je otpornost na vatru podložna promjeni tijekom proizvodnje (općenito, materijali podvrgnuti kemijskim promjenama, npr. sporogoreći materijali, ili kada promjene u sastavu mogu dovesti do promjena u otpornosti na vatru).

      (2)  Materijali čija otpornost na vatru nije podložna promjeni tijekom procesa proizvodnje.

      (3)  Materijali kategorije A čija otpornost na vatru ne treba biti ispitivana, u skladu s Odlukom 96/603/EZ.

      (4)  Mora biti utvrđeno kroz raspravu s Regulatornom skupinom za zaštitu od požara.

      (5)  Naročito one opasne tvari koje su utvrđene u Direktivi Vijeća 76/769/EEZ, s izmjenama.


Odluka Komisije od 10/10/2017 u kojoj se određuje koncentracija kompatibilna sa zajedničkim tržištem (Predmet br. COMP/M.8628 - ENECO / RENAULT / JEDLIX) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2004/140/EZ: Odluka Komisije od 11. veljače 2004. o neuvrštenju fentiona u Prilog I. Direktivi Vijeća 91/414/EEZ i o povlačenju odobrenja za sredstva za zaštitu bilja koja sadrže tu aktivnu tvar (priopćena pod brojem dokumenta C(2004) 313)  Tekst značajan za EGP

text:
               03/Sv. 45

               HR

               Službeni list Europske unije

               211

         32004D0140

               L 046/32

               SLUŽBENI LIST EUROPSKE UNIJE

         ODLUKA KOMISIJE
   od 11. veljače 2004.
   o neuvrštenju fentiona u Prilog I. Direktivi Vijeća 91/414/EEZ i o povlačenju odobrenja za sredstva za zaštitu bilja koja sadrže tu aktivnu tvar
   (priopćena pod brojem dokumenta C(2004) 313)
   (Tekst značajan za EGP)
   (2004/140/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1) kako je zadnje izmijenjena Direktivom Komisije 2003/119/EZ (2), a posebno njezin članak 8. stavak 2. treći i četvrti podstavak,
   uzimajući u obzir Uredbu Komisije (EEZ) br. 3600/92 od 11. prosinca 1992. o utvrđivanju detaljnih pravila za provedbu prve faze programa rada iz članka 8. stavka 2. Direktive Vijeća 91/414/EEZ o stavljanju sredstava za zaštitu bilja na tržište (3) kako je zadnje izmijenjena Uredbom (EZ) br. 2266/2000 (4), a posebno njezin članak 7. stavak 3.A točku (b),
   budući da:

               (1)

               Članak 8. stavak 2. Direktive 91/414/EEZ predviđa se da Komisija ostvari program rada za ispitivanje aktivnih tvari koje se koriste u sredstvima za zaštitu bilja koja su 25. srpnja 1993. već bila na tržištu. Detaljna pravila za provođenje ovog programa utvrđena su Uredbom (EEZ) br. 3600/92.

               (2)

               Uredbom Komisije (EZ) br. 933/94 (5) kako je zadnje izmijenjena Uredbom (EZ) br. 2230/95 (6) su utvrđene aktivne tvari koje bi trebalo procijeniti u okviru Uredbe (EEZ) br. 3600/92, određene su države članice koje djeluju kao izvjestitelji u vezi s procjenama svake od tvari te su identificirani proizvođači svake od aktivnih tvari koji su na vrijeme podnijeli prijavu u skladu s člankom 4. stavkom 2. Uredbe (EEZ) br. 3600/92.

               (3)

               Fention je jedna od 89 aktivnih tvari utvrđenih Uredbom (EZ) br. 933/94.

               (4)

               U skladu s člankom 7. stavkom 1. točkom (c) Uredbe (EEZ) br. 3600/92, Grčka, koja je imenovana državom članicom izvjestiteljicom, 4. travnja 1996. dostavila je Komisiji izvješće o svojoj procjeni informacija dostavljenih od podnositelja prijave u skladu s člankom 6. stavkom 1. te Uredbe.

               (5)

               Po primitku izvješća od države članice izvjestiteljice, Komisija se savjetovala sa stručnjacima iz država članica te s glavnim podnositeljem prijave Bayer CropScienceom, kako je predviđeno u člankom 7. stavkom 3. Uredbe (EEZ) br. 3600/92.

               (6)

               Komisija je 18. travnja 1997. i 11. veljače 2003. organizirala dva trostrana sastanka s glavnim podnositeljem podataka i državom članicom izvjestiteljicom za tu aktivnu tvar.

               (7)

               Izvješće o procjeni koje je Grčka pripremila ispitale su države članice i Komisija u okviru Stalnog odbora za prehrambeni lanac i zdravlje životinja. To je ispitivanje finalizirano 4. srpnja 2003. u obliku izvješća Komisije o ispitivanju fentiona.

               (8)

               Tehnička dokumentacija i podaci iz revizijskog izvješća dostavljeni su i Znanstvenom odboru za bilje (SCP). Od Odbora se tražilo da dâ primjedbe na uspostavljanje „prihvatljivog dnevnog unosa” i „prihvatljive razine izloženosti radnika”. U prvome mišljenju od 2. listopada 1998. te na temelju zaključaka procjene rizika za ljude i okoliš, Odbor je smatrao da, u nedostatku podataka koji potvrđuju da je sigurna čak i ograničena planirana primjena na mamcima na agrumima i maslinama, nije moguće provesti cjelovitu procjenu. Odbor je posebno napomenuo vrlo velik akutni rizik za ptice. U tom je mišljenju Odbor priznao da razvoj inovativnih načina primjene tj. formulacija mamca koji sadrži fention i atraktant na samo dijelu poljoprivredne kulture može biti obećavajuća za postizanje ograničene izloženosti ljudi i okoliša; međutim, istaknuo je da bi prije donošenja konačne ocjene trebalo imati na raspolaganju posebna istraživanja o takvoj vrsti primjene.
               Bayer CropScience naknadno je dostavio dodatne podatke posebno u vezi s namjenom kod koje se primjenjuje kao mamac i ti su podaci procijenjeni. Dodatni podaci i njihova ocjena dostavljeni su Znanstvenom odboru za bilje. U mišljenju od 17. prosinca 2002. Odbor je zaključio da rizik za ptice iz predloženih namjena fentiona ostaje neizvjestan. Stoga je pitanje u vezi s mogućim rizikom za ptice spomenuto u njegovom prethodnom mišljenju ostalo neriješeno.

               (9)

               Procjenama provedenim na temelju dostavljanih podataka nije dokazano da se može očekivati da će pod predloženim uvjetima uporabe sredstava za zaštitu bilja koja sadrže fention općenito udovoljavati zahtjevima predviđenim u članku 5. stavku 1. točki (a) i (b) Direktive 91/414/EEZ, posebno s obzirom na njegov mogući učinak na ptice.

               (10)

               Stoga fention ne bi trebalo uvrstiti u Prilog I. Direktivi 91/414/EEZ.

               (11)

               Potrebno je poduzeti mjere kako bi se osiguralo da se postojeće dozvole za sredstva za zaštitu bilja koja sadrže fention povuku unutar propisanog razdoblja i da se ne obnavljaju te da se ne donose nova odobrenja za takva sredstva.

               (12)

               S obzirom na informacije koje su podnesene Komisiji, čini se da u nedostatku učinkovitih alternativa za određena ograničena korištenja u određenim državama članicama postoji potreba za daljnjom uporabom djelatne tvari kako bi se omogućio razvoj zamjenskih tvari. Stoga je u trenutnim okolnostima opravdano, pod strogim uvjetima usmjerenim na umanjivanje rizika, propisati duže razdoblje povlačenja postojećih odobrenja za ograničenja korištenja koja se smatraju nužnim a za koje trenutačno radi nadzora štetnih organizama nema učinkovitih zamjena.

               (13)

               Sva razdoblja počeka za raspolaganje, skladištenje, stavljanje na tržište i korištenje postojećih zaliha sredstava za zaštitu bilja koja sadrže fention trebalo bi ograničiti na razdoblje koje nije dulje od 12 mjeseci, kako bi se omogućilo da se postojeće zalihe iskoriste u najviše jednoj sezoni rasta.

               (14)

               Ova Odluka ne dovodi u pitanje mjere koje Komisija može poduzeti u kasnijoj fazi za tu aktivnu tvar u okviru Direktive Vijeća 79/117/EEZ od 21. prosinca 1978. o zabrani stavljanja na tržište i uporabi sredstava za zaštitu bilja koja sadrže određene aktivne tvari (7) kako je zadnje izmijenjena Uredbom (EZ) br. 807/2003 (8).

               (15)

               Mjere predviđene ovom Odlukom su u skladu s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Fention se ne uvrštava kao aktivna tvar u Prilog I. Direktivi 91/414/EEZ.
   Članak 2.
   Države članice osiguravaju da:

               1.

               se odobrenja za sredstva za zaštitu bilja koja sadrže fention povuku do 11. kolovoza 2004.;

               2.

               se odobrenja za sredstva za zaštitu bilja koja sadrže fention od 17. veljače 2004. ne daju niti obnavljaju na temelju odstupanja predviđenog u člankom 8. stavkom 2. Direktive 91/414/EEZ;

               3.

               u vezi s primjenama navedenim u stupcu B Priloga, država članica navedena u stupcu A može zadržati na snazi odobrenja za sredstva za zaštitu bilja koja sadrže fention do 30. lipnja 2007. pod uvjetom da ona:

                           (a)

                           osigura da se takva sredstva za zaštitu bilja koja su preostala na tržištu ponovno označe kako bi nova deklaracija odgovarala uvjetima ograničene primjene;

                           (b)

                           uvede sve primjerene mjere za ublažavanje rizika kako bi umanjila sve eventualne rizike s ciljem osiguranja zaštite zdravlja ljudi i životinja, i okoliša; i

                           (c)

                           osigura da se za takve primjene ozbiljno traže alternativna sredstva ili metode, osobito putem akcijskih planova.

         Dotične države članice moraju obavijestiti Komisiju najkasnije do 31. prosinca 2004. o primjeni ovog stavka, a posebno o radnjama koje su poduzete u skladu s točkama (a) do (c) i na godišnjoj osnovi osigurava količine upotrijebljenog fentiona za osnovnu uporabu na temelju ovog članka.
   Članak 3.
   Razdoblje počeka koje određuju države članice u skladu s odredbama članka 4. stavka 6. Direktive 91/414/EEZ mora biti najkraće moguće, a

               (a)

               za uporabe za koje se odobrenja trebaju povući 11. kolovoza 2004. istječe najkasnije 11. kolovoza 2005.;

               (b)

               za uporabe za koje se odobrenje treba povući do 30. lipnja 2007. istječe najkasnije 31. prosinca 2007.

         Članak 4.
   Ova je Odluka upućena državama članicama.

      Sastavljeno u Bruxellesu 11. veljače 2004.

            Za Komisiju

         David BYRNE

            Član Komisije

      (1)  SL L 230, 19.8.1991., str. 1.

      (2)  SL L 325, 12.12.2003., str. 41.

      (3)  SL L 366, 15.12.1992., str. 10.

      (4)  SL L 259, 13.10.2000., str. 27.

      (5)  SL L 107, 28.4.1994., str. 8.

      (6)  SL L 225, 22.9.1995., str. 1.

      (7)  SL L 33, 8.2.1979., str. 36.

      (8)  SL L 122, 16.5.2003., str. 36.

      PRILOG

         Popis odobrenja iz članka 2. stavka 3.

                  Stupac A

                  Stupac B

                  Država članica

                  Primjena

                  Španjolska

                  Primjena na mamcima kod agruma i breskvi

                  Grčka

                  Primjena na mamcima kod maslina

                  Italija

                  Primjena na mamcima kod maslina

                  Portugal

                  Primjena na mamcima kod agruma i maslina


title: Odluka br. 167/2006/EZ Europskog parlamenta i Vijeća od 18. siječnja 2006. o djelatnostima određenih trećih zemalja u području pomorskog teretnog prijevoza (kodificirana verzija)

text:
               07/Sv. 002

               HR

               Službeni list Europske unije

               59

         32006D0167

               L 033/18

               SLUŽBENI LIST EUROPSKE UNIJE

               18.01.2006.

      ODLUKA br. 167/2006/EZ EUROPSKOG PARLAMENTA I VIJEĆA

   od 18. siječnja 2006.
   o djelatnostima određenih trećih zemalja u području pomorskog teretnog prijevoza
   (kodificirana verzija)
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 80. stavak 2.,
   uzimajući u obzir prijedlog Komisije,
   uzimajući u obzir mišljenje Europskoga gospodarskog i socijalnog odbora (1),
   nakon savjetovanja s Odborom regija,
   u skladu s postupkom predviđenim u članku 251. Ugovora (2),
   budući da:

               (1)

               Odluka Vijeća 78/774/EEZ od 19. rujna 1978. o djelatnostima određenih trećih zemalja u području pomorskog teretnog prijevoza (3) je znatno izmijenjena (4). U interesu preglednosti i jasnoće, spomenuta se Odluka treba kodificirati.

               (2)

               Potrebno je uspostaviti informacijske sustave, kako bi institucije Zajednice bile upoznate s djelatnostima flota trećih zemalja, čiji postupci štete prijevozničkim interesima država članica, a pogotovo zato što te djelatnosti nepovoljno utječu na konkurentno sudjelovanje flota država članica u međunarodnoj pomorskoj trgovini. Navedeni informacijski sustavi moraju olakšati savjetovanje na razini Zajednice.

               (3)

               Potrebno je omogućiti usvajanje odgovarajućih mjera na razini Zajednice u svrhu zajedničkog izvršavanja ovlasti od strane država članica i to poduzimanjem protumjera u pogledu djelatnosti određenih trećih zemalja u području pomorskog teretnog prijevoza,

         DONIJELI SU OVU ODLUKU:
   Članak 1.
   Svaka država članica poduzima sve potrebne mjere kako bi uspostavila sustav koji omogućuje prikupljanje informacija o djelatnosti flota trećih zemalja, čiji su postupci štetni za prijevozničke interese država članica, a posebice ako te djelatnosti negativno utječu na konkurentno sudjelovanje flota država članica u međunarodnoj pomorskoj trgovini.
   Taj sustav mora svakoj državi članici, u mjeri u kojoj je to potrebno kako bi se ostvarili ciljevi spomenuti u prvome stavku, omogućavati prikupljanje informacija o:

               (a)

               razini ponuđenih usluga pomorskog teretnog prijevoza;

               (b)

               prirodi, obujmu, vrijednosti, porijeklu i odredištu dobara ukrcanih ili iskrcanih u državama članicama, a od strane brodova uključenih u te usluge;
               i

               (c)

               razini carina naplaćenih za te usluge.

         Članak 2.
   1.   Vijeće odlučuje kvalificiranom većinom na koje će se treće zemlje informacijski sustav zajednički primjenjivati.
   2.   Odluka iz stavka 1. detaljnije uređuje vrstu prijevoza tereta na koji se informacijski sustav treba primijeniti, datum njegova uvođenja, vremenske razmake u kojima će se dostavljati informacije te koje će se vrste informacija koje su navedene u stavku 2., članku 1. prikupljati.
   3.   Svaka država članica prosljeđuje Komisiji, povremeno ili na njen zahtjev, informacije prikupljene putem svojeg informacijskoga sustava.
   4.   Komisija prikuplja informacije za cijelu Zajednicu. Na te informacije primjenjuje se članak 4. Odluke Vijeća 77/587/EEZ od 13. rujna 1977. o uspostavi savjetovanja u odnosima između država članica i trećih zemalja u pogledu prijevoza te o djelatnostima u pogledu te problematike unutar međunarodnih organizacija (5).
   Članak 3.
   Države članice i Komisija redovito, u okviru postupka savjetovanja uspostavljenog Odlukom 77/587/EEZ i na osnovi, između ostalog, informacija prikupljenih putem informacijskoga sustava spomenutog u članku 1., nadgledaju djelatnosti flota trećih zemalja navedenih u odlukama iz članka 2. stavka 1.
   Članak 4.
   Vijeće može jednoglasno odlučiti da države članice prema trećim zemljama ili skupinama trećih zemalja, u pogledu kojih je donesena odluka iz članka 2. stavka 1., zajednički primjenjuju odgovarajuće protumjere, koje su dio njihovih nacionalnih zakonodavstava.
   Članak 5.
   Države članice zadržavaju pravo jednostrano primijeniti svoje nacionalne informacijske sustave i protumjere.
   Članak 6.
   Ovime se stavlja izvan snage Odluka 78/774/EEZ ne dovodeći u pitanje obveze država članica u pogledu rokova za primjenu te Odluke.
   Pozivanja na Odluku stavljenu izvan snage tumače se kao pozivanje na ovu Odluku i čitaju se u skladu s korelacijskom tablicom iz Priloga II.
   Članak 7.
   Ova je Odluka upućena državama članicama.

      Sastavljeno u Strasbourgu 18. siječnja 2006.

            Za Parlament

            Predsjednik

         J. BORRELL FONTELLES

            Za Vijeće

            Predsjednik

         H. WINKLER

      (1)  SL C 110, 30.4.2004., str. 14.

      (2)  Mišljenje Europskog parlamenta od 9. ožujka 2004. (SL C 102 E, 28.4.2004., str. 107.) i Odluka Vijeća od 20. prosinca 2005.

      (3)  SL L 258, 21.9.1978., str. 35. Odluka kako je izmijenjena Odlukom 89/242/EEZ (SL L 97, 11.4.1989., str. 47.).

      (4)  Vidjeti Prilog I.

      (5)  SL L 239, 17.9.1977., str. 23.
   PRILOG I.
   Odluka s izmjenom stavljena izvan snage

               Odluka Vijeća 78/774/EEZ

               (SL L 258, 21.9.1978., str. 35.)

               Odluka Vijeća 89/242/EEZ

               (SL L 97, 11.4.1989., str. 47.)

         PRILOG II.
   Korelacijska tablica

               Odluka 78/774/EEZ

               Ova Odluka

               Članak 1. stavak 1.

               Članak 1., stavak 1.

               Članak 1. stavak 2., uvodna rečenica

               Članak 1., stavak 2, uvodna rečenica

               Članak 1. stavak 2., prva alineja

               Članak 1., stavak 2, točka (a)

               Članak 1. stavak 2., druga alineja

               Članak 1., stavak 2, točka (b)

               Članak 1. stavak 2., treća alineja

               Članak 1., stavak 2, točka (c)

               Članci 2. do 5.

               Članci 2. do 5.

               Članak 6.

               —

               —

               Članak 6.

               Članak 7.

               Članak 7.

               —

               Prilog I.

               —

               Prilog II.


Odluka Komisije od 19/09/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7354 - ADM / WILD FLAVORS / WDI) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 15/07/2016 u kojoj se određuje koncentracija kompatibilna sa zajedničkim tržištem (Predmet br. COMP/M.8076 - WARBURG PINCUS / WENDEL / JV) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2007/99/EZ: Odluka Komisije od 14. veljače 2007. o izmjeni Odluke 2005/692/EZ s obzirom na određene zaštitne mjere u odnosu na influencu ptica u Južnoj Koreji (priopćena pod brojem dokumenta C(2007) 410)  Tekst značajan za EGP

text:
               03/Sv. 51

               HR

               Službeni list Europske unije

               163

         32007D0099

               L 043/35

               SLUŽBENI LIST EUROPSKE UNIJE

         ODLUKA KOMISIJE
   od 14. veljače 2007.
   o izmjeni Odluke 2005/692/EZ s obzirom na određene zaštitne mjere u odnosu na influencu ptica u Južnoj Koreji
   (priopćena pod brojem dokumenta C(2007) 410)
   (Tekst značajan za EGP)
   (2007/99/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/496/EEZ od 15. srpnja 1991. o utvrđivanju načela o organizaciji veterinarskih pregleda životinja koje ulaze u Zajednicu iz trećih zemalja, te o izmjeni direktiva 89/662/EEZ, 90/425/EEZ i 90/675/EEZ (1), a posebno njezin članak 18. stavak 7,
   uzimajući u obzir Direktivu Vijeća 97/78/EZ od 18. prosinca 1997. o određivanju načela kojima se uređuje organizacija veterinarskih pregleda proizvoda koji ulaze u Zajednicu iz trećih zemalja (2), a posebno njezin članak 22. stavak 6.,
   budući da:

               (1)

               Nakon izbijanja influence ptica u jugoistočnoj Aziji početkom prosinca, uzrokovanu visokopatogenim sojem virusa H5N1, Komisija je donijela nekoliko zaštitnih mjera u odnosu na influencu ptica. Te mjere posebno uključuju Odluku Komisije 2005/692/EZ od 6. listopada 2005. o određenim zaštitnim mjerama u vezi s influencom ptica u nekoliko trećih zemalja (3).

               (2)

               Dana 25. studenoga 2006. Južna Koreja potvrdila je izbijanje visokopatogene influence ptica koju je uzrokovao soj H5N1 na peradarskoj farmi s juga zemlje.

               (3)

               Temeljem važećeg zakonodavstva Zajednice, Južna Koreja ovlaštena je samo za izvoz u Zajednicu sirove hrane za kućne ljubimce i neprerađene hrane za životinje koja sadrži bilo koje dijelove peradi, jaja za ljudsku potrošnju i neobrađene trofejne peradi bilo koje vrste.

               (4)

               S obzirom na rizik po zdravlje životinja zbog unosa visokopatogene influence ptica u Zajednicu, primjereno je, kao neposrednu mjeru, obustaviti uvoz tih proizvoda iz Južne Koreje.

               (5)

               Odluku 2005/692/EZ treba stoga na odgovarajući način izmijeniti.

               (6)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Članak 3. Odluke 2005/692/EZ zamjenjuje se sljedećim:

      „Članak 3.
      Države članice obustavljaju uvoz iz Malezije i Južne Koreje:

                  (a)

                  sirove hrane za kućne ljubimce i neprerađenu hranu za životinje koja sadrži bilo koje dijelove peradi;

                  (b)

                  jaja za ljudsku potrošnju; i

                  (c)

                  neobrađene trofejne peradi bilo koje vrste.”

   Članak 2.
   Države članice odmah poduzimaju mjere potrebne za udovoljavanje ovoj Odluci i te mjere objavljuju. One o tome odmah obavješćuju Komisiju.
   Članak 3.
   Ova je Odluka upućena državama članicama.

      Sastavljeno u Bruxellesu 14. veljače 2007.

            Za Komisiju

         Markos KYPRIANOU

            Član Komisije

      (1)  SL L 268, 24.9.1991., str. 56. Direktiva kako je zadnje izmijenjena Direktivom 2006/104/EZ (SL L 363, 20.12.2006., str. 352.).

      (2)  SL L 24, 30.1.1998., str. 9. Direktiva kako je zadnje izmijenjena Direktivom 2006/104/EZ.

      (3)  SL L 263, 8.10.2005., str. 20. Odluka kako je izmijenjena Odlukom 2006/521/EZ (SL. L 205, 27.7.2006., str. 26.).